钦定古今图书集成/理学汇编/字学典/第097卷 > 谢安
## 钦定古今图书集成/理学汇编/字学典/第097卷 > 谢安

按《晋书》本传：“谢安，字安石，尚从弟也。善行书，拜卫将
军，开府仪同三司，封建昌县公，进拜太保，赠太傅，谥
文靖。”

按虞龢《论书表》：“安石善书，不重子敬。子敬每作好书，
必谓被赏，安辄题后答之。”

按《书断》：“安石，陈郡阳夏人。学草，正于右军。右军云：‘卿
是解书者，然知解书者尤难’。”安石尤善行书，亦犹卫
洗马风流名士，海内所瞻。王僧虔云：“谢安得入能书
品录也。”安石隶、行、草入妙。

按《宣和书谱》：“谢安初慕羲之作草正字，而羲之有解
书之目。后之评其字者，亦谓纵任自在，若螭盘虎踞
之势，要富入能品也。然其妙处，独隶与行、草尔。”今御
府所藏行书三《中郎帖》《近问帖》《善护帖》。